
SE APROBA,

JUDEŢULTIMIŞ






 P R I M A R

PRIMĂRIA MUNICIPIULUI TIMISOARA


Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE URBANĂ

Nr.U22006-006310/12.05.2006
R E F E R A T
privind aprobarea Planului Urbanistic Zonal “Locuinţe şi funcţiuni complementare”, 

Str. Dacilor, nr. 25, Timişoara
Către Comisiile Consiliului Local al Municipiului Timişoara
Având în vedere prevederile Planului de Amenajare a Teritoriului Municipiului Timişoara, Planului Urbanistic General al Municipiului Timişoara, Planului Urbanistic Zonal în zonă avizat prin HCL 95/1998 şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată la noi cu numărul U22006-006310/20.01.2006, prin care se solicită avizarea din punct de vedere urbanistic a Planului Urbanistic Zonal “Locuinţe şi funcţiuni complementare”, str. Dacilor, nr. 25, Timişoara;

Având în vedere cerinţele Certificatului de Urbanism nr. 650 din 14.02.2005;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal “Locuinţe şi funcţiuni complementare”, Str. Dacilor, nr. 25, Timişoara.

Documentaţia este iniţiată de proprietarii terenului Petreuş Florin Vasile şi soţia Petreuş Titiana Lenuţa şi a fost elaborată de Biroul Individual de Arhitectură arh. Mihai Anton Zegrea, conform proiect nr. 55/2005.
Suprafaţa totală studiată în cadrul P.U.Z. este de 1469 mp, şi este înscrisă în CF nr. 139919, nr. top 5631/3/2, 5630/2; 5631/2, 5660/1/2/2 cu suprafaţa totală de 1469 mp.
Terenul studiat în cadrul PUZ “Locuinţe şi funcţiuni complementare”, str. Dacilor, nr. 25 este situat în intravilanul municipiului Timişoara, în UTR 41, zonă de monumente istorice pentru care s-a obţinut avizul Comisiei de Monumente nr. 1105/08.07.2005. Zona studiată este delimitată la nord de Canalul Bega, la Sud - un calcan existent, la vest blocuri de locuit P+4E, şi se găseşte în vecinătatea podului din Traian.
Prin Plan Urbanistic Zonal “Locuinţe şi funcţiuni complementare”, Str. Dacilor, nr. 25, Timişoara, se propune pe zona studiată locuinţe şi funcţiuni complementare prin construirea unui imobil cu magazine şi birouri la parter şi nivelul 1 şi locuinţe la nivelurile superioare. Circulaţia ce urmează să se realizeze în zonă este pentru acces auto şi pietonal la funcţiunile amplasate în zonă cât şi accesul ocazionat de diferite intervenţii ce pot apărea, tehnice şi utilitare. Accesul se va face de pe domeniul public, din Splaiul Galaţi, nr. top stradă 5631/3/3.

Prin acest PUZ se modifică PUZ avizat prin HCL 95/1998 care prevedea realizarea tronsonului de drum pe porţiunea dintre str. Dacilor şi str. Zlatna, drum la care se renunţă, deoarece terenul a fost recâştigat de foştii proprietari, conform Dispoziţiei nr. 1546 din 14.07.2004, din dosar.
Se va asigura necesarul minim de spaţii verzi, conform normativelor, prin realizarea de parcări înierbate sau prin alte soluţii cât şi numărul de locuri de parcare necesare funcţiunii pentru care s-a elaborat această documentaţie, conform Anexei 2 din RGU. Procentul de ocupare a terenului va fi de maxim 45%, iar coeficientul de utilizare a terenului de maxim 2,8.
· Indicii de construibilitate propuşi sunt:

POT maxim = 45 %

CUT maxim = 2,8
Regim maxim de înălţime
= S+P+2E+M către str. Dacilor;




= S+P+3E+M către splaiul Galaţi.

La realizarea construcţiilor se vor respecta condiţiile impuse de avizatori. Se va realiza branşarea la reţeaua de alimentare cu apă şi la reţeaua de canalizare pe cheltuiala beneficiarilor.
Documentaţia de urbanism este însoţită de avizele şi acordurile necesare, conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/16.08.2000 al M.L.P.A.T. ( M.T.C.T.)

Aviz Consiliul Judeţean Timiş – nr. 118/20.12.2005
Acord Mediu – nr. 2057/03.11.2005
Aviz Comisia de Monumente – nr. 1105/08.07.2005

Aviz Principiu – nr. 357/06.06.2005
Aviz Direcţia Apelor Banat – Timişoara – nr. 2057/03.11.2005 
Aviz DSP – nr. 123/C/12.04.2005

Aviz Inspectoratul pentru situaţii de urgenţă 
– nr. 825147/18.05.2005 

şi nr. 366/08.04.2005
Aviz Unic – nr. 1410/09.2005

Aviz Comisia de Circulaţie – TH2005-001724/02.06.2005

Plan Urbanistic Zonal “Locuinţe şi funcţiuni complementare”, Str. Dacilor, nr. 25, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

In urma dezbaterii publice din data de 16.02.2006 nu au existat obiecţii şi nu s-au propus modificări prezentei documentaţii.

